CELEX: C2005/132/56
Language: da
Date: 2005-05-28 00:00:00
Title: Sag T-126/05: Sag anlagt den 9. marts 2005 af Sandrine Corvoisier m.fl. mod Den Europæiske Centralbank

28.5.2005   
            
            
               DA
            
            
               Den Europæiske Unions Tidende
            
            
               C 132/31
            
         Sag anlagt den 9. marts 2005 af Sandrine Corvoisier m.fl. mod Den Europæiske Centralbank
   (Sag T-126/05)
   (2005/C 132/56)
   Processprog: fransk
   Ved De Europæiske Fællesskabers Ret i Første Instans er der den 9. marts 2005 anlagt sag mod Den Europæiske Centralbank af Sandrine Corvoisier, Frankfurt-am-Main, Roberta Friz, Frankfurt-am-Main, Hundjy Preud'homme, Frankfurt, og Elvira Rosati, Frankfurt-am-Main, ved avocats Georges Vandersanden og Laure Levi.
   Sagsøgerne har nedlagt følgende påstande:
   
               —
            
            
               Annullation af stillingsopslag ECB/156/04 med henblik på besættelse af seks stillinger som »Records Managements Specialists«.
            
         
               —
            
            
               Om fornødent: Annullation af afgørelserne om afvisning af de af sagsøgerne indgivne »administative reviews« og »grievance procedures«. Disse afgørelser er dateret henholdsvis den 1. oktober og den 21. december 2004 og meddelt mellem den 27. december 2004 og den 13. januar 2005.
            
         
               —
            
            
               Annullation af alle afgørelser, der er truffet til gennemførelse af stillingsopslaget, og i særdeleshed afgørelserne om ansættelse.
            
         
               —
            
            
               Den Europæiske Centralbank pålægges at fremlægge sine administrative sagsakter.
            
         
               —
            
            
               Den Europæiske Centralbank tilpligtes at betale erstatning for økonomisk tab, som efter billighed foreløbigt er opgjort til 40 000 EUR, og for det lidte ikke-økonomiske tab, som efter billighed er opgjort til 4 EUR.
            
         
               —
            
            
               Den Europæiske Centralbank tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne er i ECB ansat i stillinger som Research Analyst og indplaceret i lønklasse E/F. Et af kravene for at blive ansat i stillingen var besiddelse af en universitetseksamen.
   Den 13. juli 2004 offentliggjorte ECB det pågældende stillingsopslag med henblik på ansættelse af seks »Records Management Specialists« til at assistere i ECB's arkiv og gøre denne afdeling fuldtallig. Disse stillinger er indplaceret i samme lønklasse som sagsøgernes, dvs. lønklasse E/F. Ifølge stillingsopslaget skal ansøgerne have fuldført en videregående skoleuddannelse.
   Sagsøgerne har til støtte for søgsmålet anført, at der er sket tilsidesættelse af artikel 20.2 i ECB's interne forretningsorden, af ECB's retningslinjer vedrørende »development track«, af det administrative cirkulære vedrørende ansættelse, samt af princippet »patere legem ipse quam fecisti«. Sagsøgerne har vedrørende den omstændighed, at besiddelse af en universitetsuddannelse var et krav for deres ansættelse, mens det anfægtede stillingsopslag kun forudsatte en videregående skoleuddannelse, ligeledes anført, at princippet om forbud mod forskelsbehandling er tilsidesat. Sagsøgerne har desuden anført, at artikel 45 og 46 i Ansættelsesvilkårene er tilsidesat, idet Personaleudvalget ikke forudgående er blevet hørt. Endelig har sagsøgerne anført, at der er anlagt et åbenbart urigtigt skøn.